b'\n_START_ARTICLE_\nDvanajst ujcev\n_START_SECTION_\nAnaliza pravljice\n_START_PARAGRAPH_\nPravljica opisuje \xc5\xbeivljenje revne dru\xc5\xbeine oziroma revne vdove, ki skrbi za svojih dvanajst otrok. Ker \xc5\xbeivijo v hudi rev\xc5\xa1\xc4\x8dini, saj otroci nimajo kaj jesti in oble\xc4\x8di, se mati nekega dne odlo\xc4\x8di da bo obiskala dvanajst ujcev in jih poprosila za pomo\xc4\x8d. Le ti \xc5\xbeivijo v oddaljeni vasi. Teh dvanajst ujcev pa v resnici predstavlja dvanajst mesecev v letu._NEWLINE_Tako mati nekega dne odide, najprej do Januarja. Ta ji ni dal ni\xc4\x8d, saj ima samo sneg. Februar se je delal norca in ji je ponudil de\xc5\xbe, veter, brozgo in podobno. Marec ji je prinesel \xc5\xa1opek vijolic. April ji je dal butarico, ki mu jo je vrnila. Maj ji je tudi dal cvetje, Junij pa jo je po vseh zimskih mesecih najbolj razveselil. Prinesel ji je maline, borovnice... Julij ji je podaril jabolka in hru\xc5\xa1ke. Kot se za Avgust spodobi, ji je ta ujec podaril grozdje. September ji je dal kostanj, hru\xc5\xa1ke, skratka to kar je imel. Oktober ji je podaril koruzo in fi\xc5\xbeol. November ni imel ni\xc4\x8d, saj je imel le listje ki pade z dreves. Tudi December ni imel ni\xc4\x8desar, vendar ji je obljubil da bo otrokom ob Bo\xc5\xbei\xc4\x8du kaj prinesel. Tako je mati dobila dovolj hrane za svoje otroke, le obleke ji ni podaril nih\xc4\x8de. Toda kljub temu so bili otroci presre\xc4\x8dni._NEWLINE_Glavni motiv te pravljice je rev\xc5\xa1\xc4\x8dina. Le ta je v preteklosti pestila veliko dru\xc5\xbein, zato ni \xc4\x8dudno da so se pojavljale pravljice kot je ta. V pravljici Dvanajst ujcev je mati ostala sama z dvanajstimi otoki, in motiv rev\xc5\xa1\xc4\x8dine je tu pri\xc4\x8dakovan.\n_START_SECTION_\nLiki\n_START_PARAGRAPH_\nGlavna kji\xc5\xbeevna oseba je mati, stranske knji\xc5\xbeevne osebe pa so njeni otroci in ujci. Lika o\xc4\x8deta v pravljici ni zaslediti, niti ni omenjeno, \xc4\x8de je dru\xc5\xbeino zapustil in ali je \xc5\xbee mrtev, torej je mo\xc5\xbe odsotna knji\xc5\xbeevna osebnost._NEWLINE_Pravlji\xc4\x8dno \xc5\xa1tevilo dvanajst predstavlja stranske knji\xc5\xbeevne osebe, 12 mesecev in 12 otrok. Od dvanajstih ujcev, ki nastopijo v pravljici niso vsi dobri in prijazni. Mater razveselijo predvsem spomladanski in poletni meseci, medtem ko jo zimski pahnejo v \xc5\xa1e ve\xc4\x8djo \xc5\xbealost. Le December ji obljubi darilo za Bo\xc5\xbei\xc4\x8d. Tudi otroci skozi pravljico igrajo veliko vlogo, \xc4\x8deprav ni tako vidna in izstopajo\xc4\x8da. Cela pravljica se odvija zaradi njih, saj je materina pot samo za njihovo dobro.'